KOMISSION TÄYTÄNTÖÖNPANOPÄÄTÖS (EU) 2022/2191,

annettu 8 päivänä marraskuuta 2022,

Euroopan parlamentin ja neuvoston direktiivin 2014/53/EU tueksi laadituista radiolaitteita koskevista yhdenmukaistetuista standardeista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,

sekä katsoo seuraavaa:

(1) Euroopan parlamentin ja neuvoston direktiivin 2014/53/EU (2) 16 artiklan mukaan radiolaitetta, joka on sellaisten yhdenmukaistettujen standardien tai niiden osien mukainen, joiden viitetiedot on julkaistu Euroopan unionin virallisessa lehdessä, on pidettävä niiden mainitun direktiivin 3 artiklassa vahvistettujen olennaisten vaatimusten mukaisena, jotka kyseiset standardit tai niiden osat kattavat.

(2) Komissio esitti täytäntöönpanopäätöksessä C(2015) 5376 (3) Euroopan sähkötekniikan standardointikomitealle (Cenelec) ja Euroopan telealan standardointilaitokselle (ETSI) pyynnön radiolaitteita koskevien yhdenmukaistettujen standardien laatimisesta ja tarkistamisesta direktiivin 2014/53/EU tueksi, jäljempänä ’pyyntö’.

(3) Pyynnön perusteella ETSI laati yhdenmukaistetut standardit EN 303 347–2 V2.1.1, EN 301 489–12 V3.2.1, EN 301 489–20 V2.2.1, EN 301 489–52 V1.2.1, EN 303 347–1 V2.1.1, EN 303 347–3 V2.1.1, EN 303 363–1 V1.1.1, EN 303 213–5-2 V1.1.1 ja EN 300 674-2-1 V3.1.1.

(4) Pyynnön perusteella ETSI tarkisti yhdenmukaistettuja standardeja EN 300 422-1 V2.1.2, EN 300 422–2 V2.1.1, EN 300 422–3 V2.1.1 ja EN 301 908–10 V4.2.2, joiden viitetiedot on julkaistu Euroopan unionin virallisen lehden C-sarjassa komission tiedonannolla 2018/C 326/04 (4). Tämän tuloksena hyväksyttiin yhdenmukaistetut standardit EN 300 422–1 V2.2.1 ja EN 301 908–10 V4.3.1. Lisäksi ETSI tarkisti yhdenmukaistettuja standardeja EN 301 025 V2.2.1, EN 303 345–2 V1.1.1, EN 303 345–5 V1.1.1 ja EN 301 908–13 V13.1.1, joiden viitetiedot onjulkaistu Euroopan unionin virallisen lehden C-sarjassa komission täytäntöönpanopäätöksellä (EU) 2020/167 (5). Tämän tuloksena hyväksyttiin yhdenmukaistetut standardit EN 301 025 V2.3.1, EN 303 345–2 V1.2.1, EN 303 345–5 V1.2.1 ja EN 301 908–13 V13.2.1.

(5) Komissio on yhdessä ETSIn kanssa arvioinut, ovatko nämä yhdenmukaistetut standardit pyynnön mukaisia.

(6) Yhdenmukaistetut standardit EN 300 422–1 V2.2.1, EN 301 025 V2.3.1, EN 301 908–10 V4.3.1, EN 303 347–1 V2.1.1, EN 303 347–2 V2.1.1, EN 303 347–3 V2.1.1, EN 303 363–1 V1.1.1, EN 300 674–2-1 V3.1.1 ja EN 303 213–5-2 V1.1.1 täyttävät ne direktiivissä 2014/53/EU vahvistetut olennaiset vaatimukset, jotka niiden on tarkoitus kattaa. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.

(7) Yhdenmukaisissa standardeissa EN 301 489–12 V3.2.1, EN 301 489–20 V2.2.1 ja EN 301 489–52 V1.2.1 vahvistetaan testauslaitteistoon liittyviä toleransseja. Näin mennään unionin lainsäädäntöä tukevan yhdenmukaistetun standardin tavoitetta pitemmälle sääntelemällä testauslaitteiston konkreettisia ominaisuuksia sen sijaan, että keskityttäisiin tuloksiin. Näin ollen kyseisten yhdenmukaistettujen standardien viitetiedot olisi julkaistava varauksin Euroopan unionin virallisessa lehdessä.

(8) Yhdenmukaistetun standardin EN 301 908–13 V13.2.1 lausekkeessa 4.2.2 vahvistetaan suurimman tehon mittaukseen liittyviä toleransseja. Tällaiseen mittaukseen liittyvä rajoitettu toleranssi voidaan tietyissä olosuhteissa hyväksyä komission päätöksessä 2010/267/EU (6) esitetyn mukaisesti. Kyseisessä päätöksessä rajataan toleranssiksi +2 dB, joka on pienempi kuin mainitun yhdenmukaistetun standardin lausekkeessa 4.2.2 vahvistetut arvot. Suuremmat toleranssit voivat johtaa haitallisten häiriöiden syntymiseen. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.

(9) Yhdenmukaistettujen standardien EN 303 345–2 V1.2.1 ja EN 303 345–5 V1.2.1 mukaan valmistaja voi katsoa, että tiettyjä häiriöalueen harhalähetteisiin liittyviä testejä ei tarvita. Tämän harkintavallan vuoksi ei voida taata, että yhdenmukaistetuissa standardeissa EN 303 345–2 V1.2.1, EN 303 345–3 V1.1.1, EN 303 345–4 V1.1.1 ja EN 303 345–5 V1.2.1 vahvistetut arvot saavutetaan. Näin ollen kyseisten yhdenmukaistettujen standardien viitetiedot olisi julkaistava varauksin Euroopan unionin virallisessa lehdessä.

(10) Täytäntöönpanopäätöksessä (EU) 2020/167 julkaistut yhdenmukaistetut standardit EN 303 345–3 V1.1.1 ja EN 303 345–4 V1.1.1 sisältävät nekin edellisessä kappaleessa mainitut elementit. Näin ollen kyseisten yhdenmukaistettujen standardien viitetiedot olisi julkaistava varauksin Euroopan unionin virallisessa lehdessä.

(11) Sen vuoksi on aiheellista poistaa yhdenmukaistettujen standardien EN 300 422–1 V2.1.2, EN 300 422–2 V2.1.1, EN 300 422–3 V2.1.1, EN 301 908–10 V4.2.2, EN 301 025 V2.2.1, EN 303 345–2 V1.1.1, EN 303 345–5 V1.1.1 ja EN 301 908–13 V13.1.1 viitetiedot Euroopan unionin virallisesta lehdestä.

(12) Yhdenmukaistetut standardit EN 303 413 V1.2.1, EN 303 372–1 V1.2.1 ja EN 303 372–2 V1.2.1, joiden viitetiedot on jo julkaistu Euroopan unionin virallisen lehden L-sarjassa täytäntöönpanopäätöksellä (EU) 2020/167, ovat yhdenmukaistettujen standardien EN 303 413 V1.1.1, EN 303 372–1 V1.1.1 ja EN 303 372–2 V1.1.1 uudet versiot; aiempien versioiden viitetiedot on julkaistu Euroopan unionin virallisen lehden C-sarjassa tiedonannolla 2018/C 326/04. Sen vuoksi on tarpeen poistaa yhdenmukaistettujen standardien EN 303 413 V1.1.1, EN 303 372–1 V1.1.1 ja EN 303 372–2 V1.1.1 viitetiedot Euroopan unionin virallisesta lehdestä.

(13) Jotta valmistajilla olisi riittävästi aikaa mukauttaa radiolaitteitaan, jotka kuuluvat yhdenmukaistetun standardin EN 300 422–1 V2.1.2, EN 300 422–2 V2.1.1, EN 300 422–3 V2.1.1, EN 301 908–10 V4.2.2, EN 301 025 V2.2.1, EN 303 345–2 V1.1.1, EN 303 345–5 V1.1.1, EN 301 908–13 V13.1.1, EN 303 413 V1.1.1, EN 303 372–1 V1.1.1 tai EN 303 372–2 V1.1.1 piiriin, on tarpeen lykätä kyseisten yhdenmukaistettujen standardien viitetietojen poistamista.

(14) Yhdenmukaistetut standardit EN 301 908–14 V13.1.1, EN 301 908–15 V11.1.2 ja EN 301 908–18 V13.1.1 on poistettu täytäntöönpanopäätöksen (EU) 2020/167 liitteestä I, jossa luetellaan niiden yhdenmukaistettujen standardien viitetiedot, jotka luovat vaatimustenmukaisuusolettaman direktiivin 2014/53/EU kanssa. Vaikka kyseisten standardien viitetiedot onkin poistettu Euroopan unionin virallisen lehden L-sarjasta, täytäntöönpanopäätöksen (EU) 2020/167 liitteeseen III on sisällytetty kyseisiä viittauksia koskeva siirtymäkausi. Kyseisessä liitteessä luetellaan kuitenkin niiden yhdenmukaistettujen standardien viitetiedot, jotka poistetaan Euroopan unionin virallisen lehden C-sarjasta. Selkeyden ja oikeusvarmuuden nimissä on tarpeen lisätä Euroopan unionin virallisen lehden L-sarjaan päivämäärä, jona kyseisten yhdenmukaistettujen standardien viitetiedot poistetaan.

(15) Selkeyden ja järkeistämisen nimissä olisi julkaistava yhdessä säädöksessä täydellinen luettelo direktiivin 2014/53/EU tueksi laadittujen ja ne vaatimukset, jotka niiden on tarkoitus kattaa, täyttävien yhdenmukaistettujen standardien viitetiedoista mukaan luettuina yhdenmukaistetulle standardille mahdollisesti asetetut rajoitukset. Mainitun direktiivin tueksi laadittujen yhdenmukaistettujen standardien viitetiedot on tällä hetkellä julkaistu komission täytäntöönpanopäätöksellä (EU) 2020/167 ja tiedonannolla 2018/C 326/04.

(16) Täytäntöönpanopäätöstä (EU) 2020/167 on muutettu useita kertoja ja huomattavilta osin. Selkeyden ja järkeistämisen vuoksi ja koska kyseistä täytäntöönpanopäätöstä on vielä muutettava, kyseinen täytäntöönpanopäätös olisi korvattava.

(17) Monet tiedonannolla 2018/C 326/04 julkaistujen yhdenmukaistettujen standardien viitetiedot on poistettu komission täytäntöönpanopäätöksellä (EU) 2019/1202 (7). Selkeyden ja järkeistämisen vuoksi tiedonanto 2018/C 326/04 olisi kumottava. Jotta valmistajilla olisi riittävästi aikaa mukauttaa tuotteensa kyseisten standardien tarkistettuihin versioihin, tiedonantoa 2018/C 326/04 olisi sovellettava edelleen siihen päivään saakka, jona kyseisessä tiedonannossa julkaistut asianomaisten yhdenmukaistettujen standardien viitetiedot poistetaan.

(18) Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Tämän päätöksen olisi sen vuoksi tultava voimaan kiireellisesti,

ON HYVÄKSYNYT TÄMÄN PÄÄTÖKSEN:

1 artikla Julkaistaan Euroopan unionin virallisessa lehdessä direktiivin 2014/53/EU tueksi laadittujen radiolaitteita koskevien yhdenmukaistettujen standardien viitetiedot, jotka luetellaan tämän päätöksen liitteessä I varustettuina mainitussa liitteessä jollekin näistä yhdenmukaistetuista standardeista asetetuilla rajoituksilla. Julkaistaan Euroopan unionin virallisessa lehdessä direktiivin 2014/53/EU tueksi laadittujen radiolaitteita koskevien yhdenmukaistettujen standardien viitetiedot, jotka luetellaan tämän päätöksen liitteessä II. Kyseiset viitetiedot katsotaan julkaistuiksi Euroopan unionin virallisessa lehdessä kyseisessä liitteessä vahvistettujen ajanjaksojen ajaksi.

2 artikla Kumotaan täytäntöönpanopäätös (EU) 2020/167.

3 artikla Kumotaan tiedonanto 2018/C 326/04. Sitä sovelletaan kuitenkin edelleen tämän päätöksen liitteessä III lueteltujen yhdenmukaistettujen standardien viitetietoihin mainitussa liitteessä vahvistettuun viitetietojen poistamispäivään saakka. Kulloisetkin viitetiedot poistetaan siitä päivästä, joka niiden poistamiselle mainitussa liitteessä vahvistetaan.

4 artikla Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Tehty Brysselissä 8 päivänä marraskuuta 2022. Komission puolesta Puheenjohtaja Ursula VON DER LEYEN

(1) EUVL L 316, 14.11.2012, s. 12.

(2) Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).

(3) Commission Implementing Decision C(2015) 5376 of 4 August 2015 on a standardisation request to the European Committee for Electrotechnical Standardisation and to the European Telecommunications Standards Institute as regards radio equipment in support of Directive 2014/53/EU of the European Parliament and of the Council (direktiivin 2014/53/EU mukaisten standardien laadintapyyntöä koskeva komission täytäntöönpanopäätös, annettu 4. elokuuta 2015, ei suomenkielistä versiota).

(4) Radio- ja telepäätelaitteista ja niiden vaatimustenmukaisuuden vastavuoroisesta tunnustamisesta annetun Euroopan parlamentin ja neuvoston direktiivin 1999/5/EY sekä radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta annetun Euroopan parlamentin ja neuvoston direktiivin 2014/53/EU täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 326, 14.9.2018, s. 114).

(5) Komission täytäntöönpanopäätös (EU) 2020/167, annettu 5 päivänä helmikuuta 2020, Euroopan parlamentin ja neuvoston direktiivin 2014/53/EU tueksi laadituista radiolaitteita koskevista yhdenmukaistetuista standardeista (EUVL L 34, 6.2.2020, s. 46).

(6) Komission päätös 2010/267/EU, annettu 6 päivänä toukokuuta 2010, taajuusalueen 790–862 MHz käytön teknisten ehtojen yhdenmukaistamisesta sähköisten viestintäpalvelujen tarjontaan Euroopan unionissa pystyviä maanpäällisiä järjestelmiä varten (EUVL L 117, 11.5.2010, s. 95).

(7) Komission täytäntöönpanopäätös (EU) 2019/1202, annettu 12 päivänä heinäkuuta 2019, Euroopan parlamentin ja neuvoston direktiivin 2014/34/EU tueksi laadituista räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevista yhdenmukaistetuista standardeista (EUVL L 189, 15.7.2019, s. 71).